|  |  |
| --- | --- |
| ***«4ο ΜΑΘΗΤΙΚΟ ΣΥΝΕΔΡΙΟ ΕΡΕΥΝΑΣ και ΕΠΙΣΤΗΜΗΣ»****ΕΠΙΚΟΙΝΩΝΙΑ:* *Γραμματεία:* sec@scrs.edu.gr*Οργ. Επιτ.:* info@scrs.edu.gr[www.scrs.edu.gr/el/normal/home](http://www.scrs.edu.gr/el/normal/home)*Τηλέφωνα**ΟΡΓΑΝΩΤΙΚΗ ΕΠΙΤΡΟΠΗ**Λαμπρινή Παπατσίμπα:6908732251**ΓΡΑΜΜΑΤΕΙΑ* *Θεόδωρος Πετρέσκου: 6942055127* | ***4Ο ΜΑΘΗΤΙΚΟ ΣΥΝΕΔΡΙΟΥ*** ***ΕΡΕΥΝΑΣ και ΕΠΙΣΤΗΜΗΣ*** **22, 23 και 24 Νοεμβρίου 2024** **Ε.Κ.Ε.Φ.Ε. «ΔΗΜΟΚΡΙΤΟΣ»** |

**ΚΡΙΤΗΡΙΑ ΑΞΙΟΛΟΓΗΣΗΣ ΕΡΓΑΣΙΩΝ**

Οι πλήρεις εργασίες θα αξιολογηθούν με βάση τα παρακάτω κριτήρια:

1. **Πρωτοτυπία /Καινοτόμος προσέγγιση:** Αξιολογείται:
* Η πρωτοτυπία και η καινοτόμος προσέγγιση αναφέρονται κυρίως στον τρόπο με τον οποίο ο μαθητής διαπραγματεύεται το θέμα και όχι κατ΄ ανάγκη στο ίδιο το ερώτημα του θέματος και αφορούν στη σύλληψη ή τα μέσα ή την ανάπτυξη του θέματος, στο πλαίσιο του γνωστικού επιπέδου του μαθητή και των διαθέσιμων δεδομένων.
1. **Θεωρητικό πλαίσιο/θεωρητική τεκμηρίωση.** Αξιολογούνται:
* Η σχέση των ερωτημάτων με την υπάρχουσα γνώση και η ένταξή τους σε κατάλληλο θεωρητικό πλαίσιο ή επιστημονικό μοντέλο.
* Η «στρατηγική» που εφαρμόσθηκε για την απάντηση των ερωτημάτων που έχουν τεθεί (πειραματική ή θεωρητική προσέγγιση ή συνδυασμός πειραματικής και θεωρητικής μελέτης).
1. **Σαφής ορισμός** (των ερωτημάτων και στόχων της έρευνας). Αξιολογείται:
* Η ευκρίνεια με την οποία διατυπώνονται τα αρχικά ερωτήματα και οι στόχοι της έρευνας. Τα ερωτήματα πρέπει να διατυπώνονται έτσι ώστε να επιδέχονται επαλήθευση ή διάψευση.
1. **Μεθοδολογία.** Αξιολογούνται:
* Η επάρκεια, η καταλληλότητα και η ακριβής περιγραφή των μεθόδων που χρησιμοποιούνται για την διερεύνηση του ερευνητικού ερωτήματος: απόδειξη, πείραμα, χρήση Τ.Π.Ε., χρήση δεδομένων, βιβλιογραφική αναζήτηση, ποιοτικές/ποσοτικές μέθοδοι, δημιουργία πειραματικής διάταξης ή ιδιοκατασκευής κ.λπ.
1. **Αποτελέσματα/Συμπεράσματα- Συζήτηση συμπερασμάτων** Αξιολογούνται:
* Η σαφήνεια με την οποία διατυπώνονται τα αποτελέσματα της μελέτης καθώς και αν αυτά απαντούν στα αρχικά ερωτήματα. Ειδικότερα αν τα αποτελέσματα είναι ορθά, η τεκμηρίωση των ισχυρισμών ικανοποιητική και ο σχεδιασμός της επιστημονικής προσέγγισης αποτελεσματικός
* Η εύστοχη και τεκμηριωμένη διατύπωση των συμπερασμάτων και η ευκρινής απάντηση του ερευνητικού ερωτήματος στην ενότητα των συμπερασμάτων
1. **Επάρκεια πηγών/αναφορών.** Αξιολογούνται:
* Η αξιοπιστία και το εύρος των πηγών/αναφορών
* Η διαφορετικότητα της προέλευσής τους (βιβλία, άρθρα σε περιοδικά, ηλεκτρονικές ιστοσελίδες κ.λπ.)

Μια εργασία που βασίζεται αποκλειστικά στη βιβλιογραφική προσέγγιση δεν μπορεί να είναι απλή επανάληψη γνωστών θεμάτων αλλά μπορεί, στη διαπραγμάτευση του θέματος, να χρησιμοποιεί την υπάρχουσα βιβλιογραφία με πρωτότυπο τρόπο.

1. **Ορθή χρήση της γλώσσας.** Αξιολογούνται:
* Η ορθή δόμηση και η νοηματική συνεκτικότητα της εργασίας (αν υπάρχουν ασάφειες, επαναλήψεις, ορθογραφικά/συντακτικά λάθη).
* Η ορθή χρήση των επιστημονικών όρων (π.χ. μετασχηματισμός ή μεταφορά ηλεκτρικής ενέργειας και όχι κατανάλωση ηλεκτρικού ρεύματος).
1. **Τήρηση οδηγιών συγγραφής.** Αξιολογείται:
* Η ορθή εφαρμογή των οδηγιών μορφοποίησης που προτείνονται από την Επιστημονική και Οργανωτική Επιτροπή του συνεδρίου.
1. **Διαθεματική προσέγγιση (**Στην περίπτωση που η εργασία κατατάσσεται στον 7ο θεματικό άξονα)**.** Αξιολογείται:
* Η περιγραφή της διαθεματικής προσέγγισης (με ποιόν τρόπο γίνεται και γιατί).

**Δεν αξιολογούνται οι εργασίες,**

* που το ερευνητικό πρόβλημα δεν έχει συνάφεια με τους θεματικούς άξονες του συνεδρίου
* που οι ίδιες ή παρόμοιες έχουν παρουσιαστεί σε άλλο μαθητικό συνέδριο ή αποτελούν αναπαραγωγή εργασίας και όχι πρωτότυπη διασκευή εργασίας εκπαιδευτικών που έχει παρουσιαστεί σε συνέδριο ή έχει δημοσιευθεί σε επιστημονικό περιοδικό.